user
Kodwa nithi uza lapha ekhaya lo muntu?
Sengathi. Kodwa uyambona baba ukuthi ubani?
Sengathi umuntu omdala nje?
Ngabe kushone bani pho?
Uza lapha impela. Hawu nkosi yami. Kodwa ngabe ukufa kusifunani
lapha ekhaya?
Sengathi umamezala lo? Uyena impela.
UMaMbatha?
Uyena kanye baba.
(Amemeze) Siphuthume bo! Sekugadlephi ukufa na?
(Ebalisa) Yeka ngengane yami. Nokwenza isisele yodwa vo.
Iyiphi-ke leyo ngane?
(Ekhala) UDumisani (Hhi … hhi) zimgwazile izigebengu zikamakoti.
(Hhi … hhi)
Umakoti waphi?
Yena (Hhi … hhi) lo. (Akhombe uThenjiwe)
Zimgwaza kuphi? Nini? Hhawu weSimakade! Uyaphila?
Kahle ngemibuzo eminingi kangaka. Ngeke siluzwe kahle udaba.
Ugwazwe ubani uDumisani?
(Hhi … hhi) Isoka likaThenjiwe (Hhi …)
Hhayi bo! Anginasoka mina. (Ethukile)
Kodwa yini le oyenzayo Thenjiwe? Usuhambe wafuna abantu
ukuba bagwaze umfowabo kamkhwenyana. Khona ungamfuni
usungambulala pho?
Hhawu Sebawoti. Kanti umuntu uyophumula nini emhlabeni. Ushonile
yini umfana?Usesi … bhe … dlela. Ugulela ukufa. Bamlalele endleleni.
Bakwethu, akalalelwanga endleleni. Bekula …
(Ngolaka) Usenesibindi sokukhuluma usubulele umuntu? Lunga
kuyobonwa lo muntu ofayo.
Ugwazwa yiyo intokazi njalo?
Kusobala ukuthi yisoka layo. Sengiyabona ukuthi ilwa kangaka nje
nesiko le ngane isizitholele ezomgana.
Anginasoka mina. Akukho (Akhale) muntu engizomgana. UDumisani
ulimale uSipho engivikela.
Kade ngezwa mina ngalo Sipho. Cishe yafa ingane yami.

1. Ukungavumi kukaThenjiwe ukungenwa nguDumisani nakuba abasemzini
babevumelana nabazali bakhe kumchaza njengomuntu onjani?
assistant
OKUKODWA kwalokhu:
Kumchaza njengomuntu:
• Owaziyo amalungelo akhe njengomuntu wesifazane. 
• Owamelayo amalungelo akhe. 
• Ophumela obala ngento angayithandi, angambuluzi. 
• Onenkani. 
• Onothando lwangempela ngomyeni wakhe nakuba esashona. 
Nokunye okunembayo okuyoshiwo umfundi)